《鉴泉听事悬画龙子朋咏之余亦继作》
清代·郑孝胥

黑云涌出极可畏，中有鳞虫得熟视。离蛰奋飞恣游戏，咫尺真熟雷雨至。

阙角谛寻悉题字，辟火曾云著灵异。董源笔欤或黄筌，寄此苍茫神灵意。

吾闻神物善自翳，见尾向来羞尔辈。抑郁无言短人气，老子平生宁足贵。

作者简介：郑孝胥，（1860年5月2日——1938年）字苏龛（苏堪），一字太夷,号海藏，尝取东坡‘万人如海一身藏’诗意，颜所居曰‘海藏楼’，世称‘郑海藏’。中国福建省闽侯县人。工诗，擅书法，为诗坛“同光体”宣导者之一。著有《海藏楼诗集》。